钦定古今图书集成/方舆汇编/边裔典/第033卷 > 魏
## 钦定古今图书集成/方舆汇编/边裔典/第033卷 > 魏

### 明帝景初二年倭女王遣使朝献

按《魏志明帝本纪》不载。按《东夷传》，“倭人在带方东
南大海中，依山岛为国邑。旧百馀国，汉时有朝见者。
今使译所通三十国。从郡至倭，循海岸水行，历韩国
乍南乍东，到其北岸狗邪韩国七千馀里，始度一海
千馀里，至对马国，其大官曰卑狗，副曰卑奴毋离，所
居绝岛，方可四百馀里，土地山险，多深林，道路如禽
鹿。”径有千馀户，无良田，食海物自活，乘船南北市籴。
又南渡一海千馀里，名曰“瀚海。”至一大国，官亦曰“卑
狗”，副曰卑奴毋离，方可三百里，多竹木丛林，有三千
许家，差有田地，耕田犹不足食，亦南北市籴。又渡一
海千馀里，至末卢国，有四千馀户，滨山海居，草木茂
盛，行不见前人，好捕鱼鳆，水无深浅，皆沉没取之。东
南陆行五百里，到伊都国，官曰尔支，副曰泄谟《觚柄》
渠觚，有千馀户，世有王，皆统属女王国，郡使往来常
所驻。东南至奴国百里，官曰兕马觚，副曰“卑奴毋离”，
有二万馀户。东行至不弥国百里，官曰多模，副曰“卑
奴毋离”，有千馀家。南至投马国，水行二十日，官曰弥
弥，副曰弥弥那利，可五万馀户。南至《邪马壹》国，女王
之所都，水行十日，陆行一月。官有《伊攴马》，次曰《弥马
升》，次曰《弥马获攴》，次曰《奴佳鞮》，可七万馀户。自女王
国以北，其户数道里，可得略载。其馀旁国远绝，不可
得详。次有《斯马》国。次有《已百攴》国。次有《伊邪》国、次有
《都攴》国。次有《弥奴》国。次有《好古都》国。次有《不呼》国。次
有《姐奴》国、次有对苏国、次有《苏奴》国、次有呼邑国。次

次有《乌奴》国、次有奴国，此女王境界所尽。其南有狗
奴国，男子为王，其官有狗古智卑狗，不属女王。自郡
至女王国万二千馀里，男子无大小，皆黥面文身。自
古以来，其使诣中国，皆自称大夫。夏后，少康之子，封
于会稽，断发文身，以避蛟龙之害。今倭水人好沉没
捕鱼蛤，《文身》亦以厌大鱼水禽，后稍以为饰。诸国文
身各异，或左或右，或大或小，尊卑有差。计其道里，当
在会稽东冶之东。其风俗不淫。男子皆露紒，以木绵
招头。其衣横幅，但结束相连，略无缝。妇人被发屈紒，
作衣如单被，穿其中央，贯头衣之。种禾、稻、纻、麻、蚕、桑，
缉绩。出细纻缣绵。其地无牛马虎豹羊鹊。兵用矛楯
木弓。木弓短下长上，竹箭或铁镞，或骨镞。所有无与
儋耳、朱崖同。倭地温暖，冬夏食生菜，皆徒跣。有屋室，
父母兄弟卧息异处，以朱丹涂其身体，如中国用粉
也。饮食用笾豆手食。其死有棺无椁，封土作冢。始死
停丧十馀日，当时不食肉，丧主哭泣，他人就歌舞饮
酒。已葬，举家诣水中澡浴，以如练沐。其行来渡海诣
国中，恒使一人不梳头，不去虮虱，衣服垢污，不食肉，
不近妇人，如丧人，名之为“持衰。”若行者吉善，共顾其
生口财物，若有疾病遭暴害，便欲杀之，谓其持衰不
谨。出真珠、青玉。其山有丹。其木有柟杼豫樟、楺枥投
橿乌号枫香。其竹篠簳桃支有姜橘椒蘘荷，不知以
为滋味。有狝猿黑雉。其俗举事行来，有所云为，辄灼
骨而卜，以占吉凶，先告所卜，其辞如今龟法，视火坼
占兆。其会同坐起，父子男女无别。人性嗜酒，见大人
所敬，但搏手以当跪拜。其人寿考或百年，或八九十
年。其俗：国大人皆四五妇，下户或二三妇。妇人不淫，
不妒忌，不盗窃，少争讼。其犯法，轻者没其妻子，重者
灭其门户及亲族。尊卑各有差序，足相臣服。收租赋。
有邸阁国。国有市，交易有无。使大倭监之。自女王国
以北，特置一大率，检察诸国，诸国畏惮，治伊都国于
国中有如刺史。王遣使诣京都带方郡、诸韩国及郡
使、倭国，皆临津搜露，传送文书，赐遗之物，诣女王不
得差错，下户与大人相逢道路，逡巡入草，传辞说事，
或蹲或跪，两手据地，为之恭敬，对应声曰：“噫！”比如然
诺。其国本亦以男子为王，住七八十年，倭国乱相攻
伐，历年乃共立一女子为王，名曰《卑弥呼》，事鬼道，能
惑众。年已长大，无夫婿，有男弟，佐治国。自为王以来，
少有见者。以婢千人自侍，唯有男子一人，给饮食传
辞出入居处，宫室楼观，城栅严设，常有人持兵守卫。
女王国东渡海千馀里，复有国，皆倭种。又有侏儒国
在其南，人长三四尺，去女王四千馀里。又有裸国、黑
齿国，复在其东南，船行一年，可至参问。倭地绝在海
中洲岛之上，或绝或连，周旋可五千馀里。景初二年
六月，倭女王遣大夫难升米等诣郡，求诣天子朝献。
太守刘夏遣吏将送诣京都。其年十二月，诏书报倭
女王曰：“制诏亲魏倭王卑弥呼带方太守刘夏，遣使
送汝大夫难升米，次使都市牛利，奉汝所献男生口
四人，女生口六人，班布二匹二丈以到。汝所在逾远，
乃遣使贡献，是汝之忠孝，我甚哀汝。今以汝为亲魏
倭王，假金印紫绶，装封付带方太守假授。汝其绥抚
种人，勉为孝顺。”汝来使难升米、牛利涉远，道路勤苦，
今以难升米为率善中郎将，牛利为率善校尉，假银
印青绶，引见劳赐遣还。今以绛地交龙锦五匹，绛地
绉粟罽“十张，蒨绛五十匹，绀青五十匹。答：汝所献贡
直，又特赐汝绀《地句》文锦三匹，细斑华罽五张，白绢
五十匹，金八两五尺，刀二口，铜镜百枚，真珠鈆丹各
五十斤，皆装封付难升米牛利，还到录受，悉可以示
汝国中人，使知国家哀汝，故郑重赐汝好物也。”

### 少帝正始元年遣使诣倭国拜假倭王

按《魏志齐王芳本纪》不载。按《东夷传》：“元年，太守弓
遵遣建中校尉梯儁等奉诏书印绶诣倭国拜假倭
王，并赍诏赐金帛锦罽刀镜采物，倭王因使上表答
谢诏恩。”

正始四年倭国女王《卑弥呼》遣使奉献。

按《魏志齐王芳本纪》云云。按《东夷传》“四年，倭王复
遣使大夫伊声耆、掖邪狗等八人上献生口倭锦、绛
青缣绵衣、帛布丹木。”《短弓矢》《掖邪狗》等，壹拜“率善
中郎将印绶。”

正始六年，诏赐倭难升米黄幢，付郡假授。

按《魏志齐王芳本纪》不载。按《东夷传》云云。

《正始》八年《倭女》王《壹与立》遣使来贡。

按《魏志齐王芳本纪》不载。按《东夷传》：“太守王颀到
官，倭女王卑弥呼与狗奴国男王卑弥弓呼素不和，
遣倭载斯、乌越等诣郡，说相攻击状。遣塞曹掾史张
政等因赍诏书黄幢，拜假难升米，为檄告喻之。卑弥
呼以死，大作冢，径百馀步，徇葬者奴婢百馀人，更立
男王，国中不服，更相诛杀。当时杀千馀人，复立卑弥
呼”宗女壹与，年十三为王，国中遂定。政等以檄告喻
壹与，《壹与》遣倭大夫《率善》、中郎将《掖邪狗》等二十人送政等还，因诣台献上男女生口三十人，贡白珠五
千孔，青大句珠二枚，异文杂锦二十匹。